User:JohnOwens/Alvissmal

Alvíssmál 1 4 Alvíss qvaþ: «Becki breiþa, nv scal brvþr meþ mer heim i sinni snvaz; hrataþ vm mégi mvn hveriom þiccia, heima scalat hvíld nema.» 2 4 Þórr qvaþ: «Hvat er þat fira? hví ertv sva fa/lr vm nasar? vartv i nótt meþ ná? þvrsa líci þicci mer a þer vera; ertattv til brvþar borinn.» 3 4 Alvíss qvaþ: «Alvíss ec heiti, by ec fyr iorþ neþan, a ec vndir steini staþ; vagna vers ec em a vit kominn; bregði engi fa/sto heiti fira!» 4 4 Þórr qvaþ: «Ec mvn bregda, þviat ec brvþar a flest vm ráþ sem faþir; varca ec heima, þa er þer heitiþ var, at sa einn er † gia/fer meþ godom.» 5 4 Alvíss qvaþ: «Hvat er þat recca, er i raþom telz flioþs ens fagrgloa? fiarrafleina þic mvno fair kvnna; hverr hefir þic ba/gom borit?» 6 4 Þórr qvaþ: «Vingþórr ec heiti, ec hefi viþa rataþ, sonr em ec Siþgrana; at osatt minni scalattv þat iþ vnga man hafa oc þat giaforþ geta.» 7 4 Alvíss qvaþ: «Sattir þinar er ec vil snemma hafa oc þat giaforþ geta; eiga vilia heldr enn án vera þat iþ miallhvita man.» 8 4 Þórr qvaþ: «Meyiar astom mvna þer verþa, visi gestr! of variþ, ef þv or heimi kant hveriom at segia alt þat er ec vil vita. 9 4 Segðv mer þat, Alvíss! oll of ra/c fira voromc, dvergr! at vitir: hve sv iorþ heitir, er liggr fyr alda sonom, heimi hveriom i?» 10 4 Alvíss qvaþ: «Iorþ heitir meþ monnom, en meþ asom fold, calla vega vanir, igron iotnar, alfar groandi, kalla á/r vpregin.» 11 4 Þórr qvaþ: «Segdv mer þat, Alvíss! oll of ra/c fira, voromc, dvergr! at vitir: hve sa himinn heitir, † erakendi, heimi hveriom i?» 12 4 Alvíss qvaþ: «Himinn heitir meþ monnom, en hlyrnir meþ godom, kalla vindofni vanir, vppheim iotnar, alfar fagra refr, dvergar drivpan sal.» 13 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hverso máni heitir, sa er menn sia, heimi hveriom i?» 14 4 Alvíss qvaþ: «Mani heitir meþ monnom, en mylinn meþ godom, kalla hverfanda hvel helio i, scyndi iotnar, en scin dvergar, kalla alfar artala.» 15 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve sv sol heitir, er sia alda synir, heimi hveriom i?» 16 4 Alvíss qvaþ: «Sol heitir meþ monnom, enn svnna meþ goþom, kalla dvergar Dvalins leica, eyglo iotnar, alfar fagra hvel, alscír asa synir.» 17 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve þa/ scy heita, er scvrom blandaz, heimi hveriom i? 18 4 Alvíss qvaþ: «Scy heitir meþ monnom, enn scvrvan meþ goðom, kalla vindflot vanir, vrván iotnar, alfar veþrmegin, kalla i helio hialm hvliz.» 19 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve sa vindr heitir, er viðast ferr, heimi hveriom i?» 20 4 Alvíss qvaþ: «Vindr heitir meþ monnom, enn vávoþr meþ goðom, kalla gneggioþ ginnregin, opi ia/tnar, alfar dynfara, kalla i helio hviþvþ.» 21 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve þat logn heitir, er liggia scal, heimi hveriom i?» 22 4 Alvíss qvaþ: «Logn heitir meþ monnom, enn logi meþ goðom, kalla vindslot vanir, ofhlý iotnar, alfar dagseva, kalla dvergar dags vero.» 23 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve sa marr heitir, er menn roa, heimi hveriom i?» 24 4 Alvíss qvaþ: «Ser heitir meþ monnom, en silegia meþ goþom, kalla vág vanir, álheim iotnar, alfar lagastaf, kalla dvergar divpan mar.» 25 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve sa eldr heitir, er brenn fyr alda sonom, heimi hveriom i?» 26 4 Alvíss qvaþ: «Eldr heitir meþ monnom, enn meþ asom fvni, kalla vag vanir, frekan iotnar, en forbrenni dvergar, kalla i helio hra/þvþ.» 27 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve sa viþr heitir, er vex fyr alda sonom, heimi hveriom i?» 28 4 Alvíss qvaþ: «Viþr heitir meþ monnom, enn vallar fax meþ goðom, kalla hliþþang halir, elldi iotnar, alfar fagrlima, kalla vond vanir.» 29 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve sv nótt heitir, en Na/rvi kenda, heimi hveriom i?» 30 4 Alvíss qvaþ: «Nott heitir meþ monnom, en niól meþ goðom, kalla grimo ginnregin, oliós iotnar, alfar svefngaman, kalla dvergar dra/mniorvn.» 31 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve þat sáþ heitir, er sá alda synir, heimi hveriom i?» 32 4 Alvíss qvaþ: «Bygg heitir meþ monnom, enn barr meþ goðom, kalla vaxt vanir, eti ia/tnar, alfar lagastaf, kalla i helio hnipinn.» 33 4 Þórr qvaþ: «Segðv mer þat, Alvíss! oll of ra/c fira voromc, dvergr! at vitir: hve þat a/l heitir, er drecca alda synir, heimi hveriom i?» 34 4 Alvíss qvaþ: «Ol heitir meþ monnom, enn meþ asom biórr, kalla veig vanir, hreina la/g ia/tnar, enn i helio mioþ, kalla svmbl Svttvngs synir.» 35 4 Þórr qvaþ: «I eino briosti ec sác aldregi fleiri forna stafi; miclom talom ec qveð teldan þic: vppi ertv, dvergr! vm dagaþr, nv scinn sól i sali.»